jkorsvik/nowiki_second_scrape_merged huggingface dataset:
Jimmy Smits

Jimmy Smits (født 9. juli 1955 i Brooklyn i New York) er en amerikansk skuespiller. 
Smits er kjent for sine roller på 1980-tallet: i det juridiske dramaet LA Law som Richard Dysarts samarbeidspartner Victor Sifuentes, som også var firmaets advokat (en rolle han spilte fra 1986 til 1991), og som Dennis Franzs andre partner, Bobby Simone, i NYPD Blue (en rolle han spilte 1994 til 1998), en politimann som var enkemann, så vel som hans rolle i The West Wing som kongressmann og presidentkandidat Matt Santos, der han medspilte med Alan Alda, Bradley Whitford og Martin Sheen. Han spilte en stor rolle i den tredje sesongen av Dexter.


== Referanser ==


== Eksterne lenker ==
(en) Jimmy Smits på Internet Movie Database 
(sv) Jimmy Smits i Svensk Filmdatabas 
(da) Jimmy Smits på Filmdatabasen 
(da) Jimmy Smits på Scope 
(fr) Jimmy Smits på Allociné 
(en) Jimmy Smits på AllMovie 
(en) Jimmy Smits hos Turner Classic Movies 
(en) Jimmy Smits hos Rotten Tomatoes 
(en) Jimmy Smits hos The Movie Database 
(en) Jimmy Smits hos Internet Broadway Database
Sherry Stringfield

Sherry Stringfield (født 24. juni 1967 i Colorado Springs i Colorado i USA) er en amerikansk skuespillerinne. Hun er best kjent for sin rolle som Dr. Susan Lewis i TV-serien Akutten.


== Filmografi ==
1994-1996, 2001-2005: Akutten
2000: Høst i New York


== Eksterne lenker ==
(en) Sherry Stringfield på Internet Movie Database 
(sv) Sherry Stringfield i Svensk Filmdatabas 
(da) Sherry Stringfield på Scope 
(fr) Sherry Stringfield på Allociné 
(en) Sherry Stringfield på AllMovie 
(en) Sherry Stringfield hos The Movie Database
Fredrik Nyberg

Fredrik Nyberg (født 23. mars 1969 i Frösön) er en svensk tidligere alpinist.
Han debuterte i verdenscupen i desember 1988. 14 måneder senere kunne han feire sin første seier i et storslalåmrenn i Veysonnaz.
Han deltok i OL fire ganger, 1992 i Albertville, 1994 i Lillehammer, 1998 i Nagano og 2002 i Salt Lake City. Hans beste resultat var en femteplass i storslalåm i 2006, en sjuendeplass i utfor i 2002 og en åttendeplass i storslalåm i 1992. I VM 1999 i Vail / Beaver Creek ble han nummer 4 i storslalåm.
9. november 2006 pådro Nyberg seg store skader i høyre kne etter et fall under trening i Reiteralm. Det innebar slutten på VM-sesongen og en 18 år lang karriere i verdenscupen.


== Verdenscupseire ==


== Referanser ==


== Eksterne lenker ==
(en) Fredrik Nyberg – Olympedia 
(en) Fredrik Nyberg – Sports-Reference (OL-resultater – arkivert) 
(sv) Fredrik Nyberg – Sveriges olympiske komité 
(en) Fredrik Nyberg – FIS (alpint) 
(en) Fredrik Nyberg – ski-db.com
Rygge skytterlag

Rygge skytterlag er et skytterlag organisert i Det frivillige skyttervesen. Laget ble stiftet i 1861. I 1953 bygget man skytterhus og i 2005 fikk laget installert elektroniske skiver på skytebanen. I 2006 hadde laget i underkant av 200 medlemmer.


== Eksterne lenker ==
Rygge skytterlag
Sibel Tüzün

Sibel Tüzün (født 29. september 1971 i Istanbul i Tyrkia) er en tyrkisk pop- og rockesangerinne. 
Sibel Tüzün representerte Tyrkia i Eurovision Song Contest 2006 med sangen «Superstar» (tyrkisk: «Süper Star»). Hun er gift, og de har en datter.


== Diskografi ==


=== Album ===


=== Singler ===


== Referanser ==


== Eksterne lenker ==
(en) Sibel Tüzün på Internet Movie Database 
(en) Sibel Tüzün hos The Movie Database 
(en) Sibel Tüzün på Discogs 
(en) Sibel Tüzün på MusicBrainz 
(en) Sibel Tüzün på Spotify 
Sibel Tüzuns hjemmeside Arkivert 2. mai 2008 hos Wayback Machine.
Fan-side
Lauritz Johnson

Lauritz Jacob Johnson (født 21. september 1906 på Nøtterøy i Vestfold, død 7. februar 1992) var en norsk programskaper som arbeidet nesten femti år i NRK. Han er særlig kjent for å ha ledet NRKs radioprogrammer for barn, først og fremst Barnetimen der han på 1950-tallet ble hele Norges «Onkel Lauritz», og for å ha laget programmer for Barne-TV.
Lauritz Johnson tok juridisk embetseksamen (cand.jur.) i 1930. Han prøvde seg seinere som frilansjournalist og begynte i NRKs foredragsavdeling i 1937. I 1946 ble han leder av barne- og ungdomsavdelingen i NRK radio der han opprettet Barnetimen. Han knyttet også til seg barnebokforfatterne Anne-Cath. Vestly, Thorbjørn Egner og Alf Prøysen. Selv var han programleder i Lørdagsbarnetimen, en kulturell storsatsing med hørespill for barn hver uke, lytterkontakt, eget jentekor, guttekor og juniororkester, et av NRKs mest populære radioprogrammer. Fra 1959 til 1974 var Lauritz Johnson programredaktør i fjernsynet og fortsatte også siden å lage enkeltprogrammer for barn, blant annet sammen med Birgit Strøm og hennes fingerdokke bamsen Teodor i programserien Så rart.
Johnson skal ha hatt tre «opp-ord» som rettesnor for sitt arbeid for barn, nemlig «opplevelse, opplysning og oppdragelse».
Lauritz Johnson gav ut romanene Mens vi venter (1934) og Verden det er meg (1945), reiseskildringen Bli med til Afrika (1958) og barndomsfortellingene Pannekakelua og andre historier (1968) illustrert av Tønsberg-tegneren Lars Wangensten-Berge. Hans biografi "Onkel Lauritz" er skrevet av Øyvind Hartberg (1986)
Lauritz Johnson tilhørte en opprinnelig islandsk slekt Johnson. Han var sønn av lærer Jonathan Johnson og gift med danskfødte Birte Hauch (1911–2002). De fikk fire barn, bl.a. NRK Fjernsynets hallodame Kristin Johnson og bedriftsrådgiver Gisle Espolin Johnson, Oslo. Blant de ti barnebarna er skuespiller Jonathan Espolin Johnson.


== Filmografi ==

1928 – Bergenstoget plyndret i natt


== Referanser ==


== Eksterne lenker ==
Omtale og radioopptak fra NRK
Tønsbergs Blad om legenden Lauritz Johnson
Om Onkel Lauritz og Teodor
Barndomsminner fra Tønsberg og «Pannekakelua»
Beninbukta

Beninbukta er den delen av Guineabukta som ligger mellom Ghana og utløpet av Niger.
Området innafor Beninbukta var et kjerneområde for handelen med slaver fra Afrika, og fikk navnet Slavekysten.
Niagarafossen

for fossefallene i Niagaraelven, se Niagarafallene«Niagarafossen» er en skillingsvise som er kjent i Norge fra 1909. Visa handler om en ulykke i de berømte fossefallene, og er innspilt på Frem fra Glemselen kap. 7 med Rita Engebretsen.


== Teksten ==
Det største fossefall som finnes her på jorden,er Niagarfossen grenseløse stup,dens vanne lyder lik en overmektig torden,som hastig styrter ned mot avgrunnveldets dyp.Til dette fossefall det også seg knytteret sant alvorlig drama som har hendt en gang,og mens du sitter ned en liten stund og lytter,vil jeg fortelle deg det i en liten sang.
En sommerdag mens solen seg i vannet spegler,og morgenduggens rene dråper dufter bort,en munter ungdomsflokk utover vannet seiler,et stykke ovenfor det fall som er så stort.Mens de i likegyldihet med strømme føresog morer seg omkring en flaske brennevin,en mann fra stranden roper høyt og dem advarerat de må ro i hast mot elvestranden inn.
Men mannens rop kan ei bevege disse dårer, de vet jo selv at fossen straks er nedenfor,men stoler på sin egen kraft og båtens årer,når bare de får fatt i årene og ror.Men enn en gang det ropes høyt fra elvestranden:Se Niagarafossen hastig nærmer seg,da svarer de med hån i munnen på hverandre:Det vet vi selv, og ti nå bare still med deg.
Med strømmen driver de framdeles vilt nedover,og glemmer alt ved brennevinets søte rus,men endelig de nu ei dette lengre våger,men våkner opp og hører fossens ville brus.I hast de så får fatt i begge båtens årer,og tror så trygt at de på land skal være snart,men stakkars disse arme drukkenskapens dårer,thi båten drives nu alt med en veldig fart.
Til alles skrekk de ser den ene åre briste,og tenk hva hjelper disse høye nådens rop,først nå sin egen blinde selvtillit de mister,og eier ikke mer igjen et fnugg av håp.Med hyl og jammerskrik de ubønnhørlig rives,med lynets hastighet mot avgrunnveldets dyp,et øyeblikk som ei av noen kan beskrivesi dypet gjemmes de midt i sin drukkenskap.
Hva synes du som til denne sangen lytter,går du med strømmen mot den skrekkelige grav,om du ved nådens kall anledningen benytter,at du må ro i land fra syndens ville jag.Det er så trygt å sette foten på det tørre,ved nådens strand på blodets faste klippegrunn,og slippe famle om i blinde her å spørre:Mon jeg blir liggende på Niagaras bunn.
Magnet (andre betydninger)

Magnet kan referere til:

Magnet, et objekt med magnetfelt
Magnet (musiker), alias Even Johansen
Magnet (album), et musikkalbum av Subgud
Magnet (Teigen-album), et musikkalbum av Jahn Teigen
Even Johansen (musiker)

Even Johansen, også kjent som Magnet, (født 7. juni 1970 i Bergen) er en norsk sanger, gitarist og låtskriver bosatt på Askøy utenfor Bergen. Han spiller lavmælt popmusikk og har gitt ut fire soloalbum.
I 1989 vant han Kronstadfestivalen sammen med bandet Veuve Clicquot Pon Sardin. Dette bandet spilte i hovedsak Thin Lizzy-inspirert musikk, og det var deres coverversjon av Thin Lizzys «Black Rose» som sikret seieren. På 90-tallet var han medlem av band som Unge Frustrerte Menn (1991), Chocolate Overdose (1991–1994) og Libido (1995–2001). I 2000 debuterte han som soloartist under sitt egentlige navn med albumet Quiet & Still mens han bodde i Dumfries i Skottland. Han fikk etterhvert oppmerksomhet da sangen «Where Happiness Lives» først ble sensurert av amerikanske radiostasjoner og senere brukt i den amerikanske TV-serien Roswell.
Etter utgivelsen av albumet begynte han å bruke artistnavnet Magnet. Han ga ut et par EP-er før albumet On Your Side ble gitt ut i 2003. Albumet ble godt mottatt og ga han Spellemannprisen 2003 i klassen mannlig popsolist og Alarmprisen 2004 i klassen pop. Albumet innhold blant annet en versjon av Bob Dylans «Lay Lady Lay» hvor Johansen synger duett med den irske sangeren Gemma Hayes. Denne sangen ble brukt i filmen Mr. & Mrs. Smith og sammen med «Let It Snow» fra Minus EP fra 2004 er begge blitt brukt i den amerikanske TV-serien The O.C.. For sangen «The Day We Left Town» fra albumet fikk han Edvard-prisen 2004 i klassen populærmusikk.
Magnet har siden gitt ut albumene The Tourniquet i 2005 og The Simple Life i 2007. I 2006 var han med å lage musikken til PC-spillet Drømmefall – Den lengste reisen og den norske spillefimen Sønner.  Ved Spellemannprisen 2007-utdelingen mottok han prisen som årets mannlige artist.
I 2011 ga han ut albumet Ferrofluid hvor han samarbeidet med bandet Cloroform. Blant sangene var Shakespears Sister-låten «Stay» fra 1992, i duett med Hilde Marie Kjersem.


== Diskografi ==


=== Album ===
Quiet & Still (Rec 90, 2000) (gitt ut under navnet Even Johansen)
On Your Side (Ultimate Dilemma, 2003)
The Tourniquet (Filter U.S., 2005)
The Simple Life (Hermetix, 2007)
Ferrofluid (Warner Music Norway, 2011)


=== Singler og EP-er ===
Where Happiness Lives EP (Ultimate Dilemma, 2002)
Chasing Dreams EP (Ultimate Dilemma, 2002)
The Day We Left Town EP (Ultimate Dilemma, 2003)
Last Day of Summer (Ultimate Dilemma, 2003)
Lady Lady Lady (Ultimate Dilemma, 2003)
On Your Side Companion EP (2004)
Minus EP (2004)
Hold On (2005)
Fall at Your Feet (2005)
Dreamfall: The Longest Journey (2006)
Lonely No More (2007)


== Referanser ==


== Eksterne lenker ==
Offisielt nettsted 
(en) Magnet (Even Johansen) – kategori av bilder, video eller lyd på Commons 
(en) Even Johansen på Internet Movie Database 
(en) Even Johansen på Discogs 
(en) Even Johansen på Discogs 
(en) Even Johansen på MusicBrainz 
(en) Even Johansen på MusicBrainz 
(en) Even Johansen på Songkick 
(en) Even Johansen på AllMusic 
(no) Biografi fra Norsk pop- og rockleksikon
Fylkesvei 6836

Fylkesvei 6836 (Fv6836) går mellom Dalbygda og Grandan i Indre Fosen kommune. Veiens lengde er 8,4 km.
Før Trøndelag fylke ble opprettet 1. januar 2018 hadde veien betegnelsen Fylkesvei 86 (Nord-Trøndelag).


== Kommuner og knutepunkter ==

 Indre FosenDalbygdveien 

Myraveien 

Testmann Minnes vei 


== Eksterne lenker ==
Vegvesenets vegkart

(no) Statens vegvesen – trafikkmeldinger Fv6836
(no) Statens vegvesen – trafikkmeldinger
Biafrabukta

Biafrabukta eller Bonnybukta er den delen av Guineabukta som ligger mellom utløpet av Niger og Kapp Lopez i Gabon. Bukta har fått navn etter regionen Biafra i Nigeria. Bonnybukta kommer av havnebyen Bonny i Nigerdeltaet.


== Kilder ==
(no) Biafrabukta i Store norske leksikon
Fylkesvei 6922

Fylkesvei 6922 (Fv6922) går mellom Verrabotn i Indre Fosen og Meltingen i Inderøy kommune. Veien ble asfaltert i 2018-19.
Før Trøndelag fylke ble opprettet 1. januar 2018 hadde veien betegnelsen fylkesvei 193 (Nord-Trøndelag).
1. januar 2020 ble Verran kommune oppløst, Verrabotn grunnkrets ble overført til Indre Fosen kommune.


== Kommuner og knutepunkter ==

 Indre FosenMeltingvegen 

 InderøyMeltingvegen 


== Referanser ==


== Eksterne lenker ==
Vegvesenets vegkart

(no) Statens vegvesen – trafikkmeldinger Fv6922
(no) Statens vegvesen – trafikkmeldinger
Filter

Filter er en generelt begrep med en rekke betydninger.
Med et filter forstår man en naturlig eller unaturlig innretning som er i stand til å separere enkelte komponenter ut fra en blanding. Nyttemengden kan være enkeltkomponenten eller den kan være resten. Hva som tilføres et filter kan være høyst forskjellige blandinger, både konkrete og abstrakte. En annen betegnelse for et filter er en sil eller en sikt. Begrepene kan likevel ikke brukes om hverandre.


== Rensefilter ==
Akvariefilter, et filter som filtrer vann i den hensikt å lage et levelig miljø for akvatiske arter i et akvarium
Luftfilter, en innretning som renser luft
Oljefilter, en innretning for å fjerne urenheter fra oljesmurte systemer
Kaffefilter, et filter som skiller grut fra kaffedrikken
Porselensfilter, en glasstrakt med innebygget porselensfilter med så fine porer at det må brukes vakuum (sugekolbe) eller trykk (trykkluft). Det brukes i apotek til filtrering for eksempel injeksjonsvæsker og øyendråper.


== Etefilter ==
Et filter eller filtersystem kan også være synonymt med fødeopptaksorganet hos mange arter.

Barder, fødeopptaksorgan for bardehvaler
Gjeller, puste- og fødeopptaksorgan for mange akvatiske arter, som muslinger og flere typer haier
Lameller, fødeopptaksorgan for en rekke arter, som flamingoer
polypper, fødeopptaksorgan for blant annet koralldyr
Flimmerhår, fødeopptaksorgan hos en rekke minimale akvatiske arter


== Elektroniske filter ==
Filter i elektronikk, setter frekvensresponsen til forsterkertrinn
Delefilter, for høyttalere


== Data og Internett ==
Kripos' barnepornofilter
Netfilter og iptables
Spam-filter


== Annet ==
Filter U.S., et amerikansk plateselskap
Cherry Filter, en koreansk musikkgruppe
Philter, et norsk musikkprosjekt.
Amusement Parks on Fire

Amusement Parks on Fire er et britisk indierock-band som blir distribuert på plateselskapet Filter U.S.


== Diskografi ==
Amusement Parks on Fire (2005)
Out of the Angeles (2006)


== Eksterne lenker ==
(en) Offisielt nettsted 
(en) Amusement Parks on Fire på Discogs 
(en) Amusement Parks on Fire på MusicBrainz 
(en) Amusement Parks on Fire på Songkick 
(en) Amusement Parks on Fire på MySpace
(en) Amusement Parks on Fire på YouTube
Dhirana

Dhirana er en liten by i delstaten Himachal Pradesh i India.


== Annet ==
Dalip Singh (The Great Khali) fra World Wrestling Entertainments ECW ble født i Dhirana.
The Low Frequency in Stereo

The Low Frequency in Stereo er et lo-fi post-rockband fra Haugesund som ble startet i 2001.


== Diskografi ==


=== EP-er ===
7” Die Electro Voice/Low Frequency (Rec 90, 2001)
10” Moonlanding EP (CCAP, 2001)
7" The Low Frequency In Stereo (F-Spin Records, 2002)
Astro Kopp EP (Rec 90, 2005)
21/Jimmy Legs double a-side 7" - (Gigantic Music, USA, 2007)


=== Album ===
The Low Frequency in Stereo (Rec 90, 2002)
Travelling Ants who Got Eaten by Moskus (Rec 90, 2004)
The Last Temptation Of... The Low Frequency in Stereo (Rec 90, 2006)
Futuro (Rune Grammofon, 2009)
Pop Obskura (Long Branch Records, 2013)


== Eksterne lenker ==
(en) The Low Frequency in Stereo – kategori av bilder, video eller lyd på Commons 
(en) The Low Frequency in Stereo på Discogs 
(en) The Low Frequency in Stereo på MusicBrainz 
(en) The Low Frequency in Stereo på Songkick 
(en) The Low Frequency in Stereo på AllMusic 
(en) The Low Frequency In Stereo offisielle nettsted
Metodistkirken i Bodø

Metodistkirken i Bodø var en kirke drevet av metodistene i Bodø.
Menigheten ble etablert i 1890 og fikk sin første kirke noen få år senere, denne kirken ble som mesteparten av Bodø sentrum bombet og totalskadd 27. mai 1940.
Kirken ble gjenoppbygget etter krigen, men den nye kirken ble bygget i prinsens gate like ved rådhuset.
Grunnet synkende medlemstall og store vedlikeholdsutgifter ble kirken avvigslet 4. juni 2006 og revet noe senere.
Kirken hadde ved rivingen 24 medlemmer, og fikk et nytt forsamlingslokale i Prinsensgate 113 B. Dette lokalet ble innviet som kirke søndag ‎24. ‎august ‎2008 og er fortsatt i bruk som metodistkirke.


== Eksterne lenker ==
En salme ved kirkens slutt – Avisa Nordland
Goðafoss

Goðafoss (Gudenes foss) er en foss i Skjálfandafljót nord på Island, under 20 km øst for Akureyri. Fossen ligger langs riksveg 1 i Þingeyjarsveit. Den er ca. 12 meter høg og en av Islands store turistattraksjoner.
Goðafoss fikk sitt navn etter at lovsigermannen Torgeir fra Ljósavatn (Þorgeir Ljósvetningagoði) kastet de hedenske gudebildene (goð) i fossejuvet etter at kristendommen ble vedtatt på Alltinget i 1000.


== Eksterne lenker ==
(en) Goðafoss – kategori av bilder, video eller lyd på Commons
KNM «Hinnøy»

KNM «Hinnøy» er et minejaktfartøy i Oksøy-klassen. Det er en del av 1. Minerydningsskvadron ved Haakonsvern Orlogsstasjon utenfor Bergen. Fra og med 1. november 2006 var KNM «Hinnøy» Norges bidrag i NATOs stående minerydderstyrke.
Fylkesvei 6936

Fylkesvei 6936 (Fv6936) går mellom Gangstadhaugen og Røvik i Inderøy kommune. Veiens lengde er 17,1 km.
Før Trøndelag fylke ble opprettet 1. januar 2018 hadde veien betegnelsen Fylkesvei 229 (Nord-Trøndelag).


== Kommuner og knutepunkter ==

 Inderøy
Vågavegen 


== Eksterne lenker ==
Vegvesenets vegkart

(no) Statens vegvesen – trafikkmeldinger Fv6936
(no) Statens vegvesen – trafikkmeldinger
Mannhullet

Mannhullet er en linjeforening for sivilingeniørstudenter på studieprogrammet for marin teknikk  ved NTNU. Linjeforeningen Mannhullet ble grunnlagt 31. januar 1917 og har i uavbrutt tradisjon siden da holdt stand som en av Trondheims mest aktive linjeforeninger.
Linjeforeningens tradisjoner kan spores helt tilbake til 1917. I dag består Mannhullet av en rekke undergrupper. Blant foreningens ulike arrangementer bør Skiregattaen, Mi(d)T-revyen, RUKA, Steinbitens bursdag og Barslingen nevnes. Linjeforeningen disponerer egen seilbåt og motorbåt, henholdsvis Steinbiten III og Havfruen V.
Linjeforeningen drives til daglig av et eget styre. I tillegg til dette styret er Mannhullet delt opp i undergrupper.  
Et mannhull er en åpning i en stålkonstruksjon, f.eks. et skipskrog, der man kan krype igjennom. Et mannhull brukes f.eks. til inspeksjon av lukkede tanker. 


== Se også ==
Tåkeluren, undergruppe av Mannhullet.
Mannhull


== Eksterne lenker ==
Mannhullets hjemmeside
Fylkesvei 6938

Fylkesvei 6938 (Fv6938) går mellom Kjerknesvågen og Melhus i Inderøy kommune.
Før Trøndelag fylke ble opprettet 1. januar 2018 hadde veien betegnelsen fylkesvei 231 (Nord-Trøndelag).


== Kommuner og knutepunkter ==

 InderøyLetnesvegen 

Stokkanvegen 


== Eksterne lenker ==
Vegvesenets vegkart

(no) Statens vegvesen – trafikkmeldinger Fv6938
(no) Statens vegvesen – trafikkmeldinger
Omanbukta

Omanbukta (arabisk خليج عُمان, Ḫalīdj ʾUmān eller خليج مکران, Ḫalīdj Makrān; persisk دریای عمان Daryā-ye Ommān, دریای مکران Daryā-ye Makrān eller دریای پارس Daryā-ye Pārs) er ei havbukt (egentlig et sund) mellom Det arabiske havet og Persiabukta, som det grenser til gjennom Hormuzsundet. Bukta ligger med landene Oman og De forente arabiske emirater i sør og Iran og Pakistan i nord. Innerst i Omanbukta danner Hormuzstredet innløpet til Persiabukta.


== Omfang ==
Den internasjonale hydrografiske organisasjon definerer grensene til Omanbukta som følgende:
I nordvest. Ei linje fra Ràs Limah (25°57'N) ved kysten av Arabia og Ràs al Kuh (25°48'N) på kysten av Iran.
I sørøst. Den nordlige grensa til Arabiahavet. Ei linje fra Ràs al Hadd, østpunktet i Arabia (22°32'N) og Ràs Jiyùni (61°43'E) på kysten av Pakistan.
		
		


== Referanser ==
Wim Kok

Willem «Wim» Kok (født 29. september 1938 i Bergambacht, Krimpenerwaard i Nederland, død 20. oktober 2018 i Amsterdam) var en nederlandsk sosialistisk politiker og fagforeningsleder. Han ledet fra 1972 den sosialistiske fagforeningen Nederlands Verbond van Vakverenigingen (NVV) og var fra 1976 til 1985 leder for den samlede fagforeningen Federatie Nederlandse Vakbeweging (FNV) da denne oppsto etter en sammenslåing med den katolske fagforeningen NKV.I 1986 kom han inn i landets nasjonalforsamling som representant for Partij van de arbeid (PvdA). Han var partileder fra 1986 og fram til 2002. Han var ellers visestatsminister og finansminister fra 1989 til 1994 og statsminister fra 1994 til 2002, da han ledet et samarbeid mellom sosialdemokratene og to liberale partier. Kok ble i nekrologer omtalt som en pragmatisk politiker, som forsøkte å finne fram til løsninger alle kunne leve med på tvers av politiske skillelinjer.Kok ble i 1996 hedret med storkors av Den Kongelige Norske Fortjenstorden.


== Referanser ==


== Eksterne lenker ==
(en) Wim Kok – kategori av bilder, video eller lyd på Commons 
(en) Wim Kok – galleri av bilder, video eller lyd på Commons 
W. (Wim) Kok Biografi hos Parlament & Politik
Kranselag

Kranselag, også kalt sperreskål eller mønsåsfest, er en gammel byggetradisjon som gikk ut på at snekkerne setter opp en krans eller busk i mønet når bygget var under tett tak. Byggherren spanderte så en fest på snekkerne innen en uke. I dag er dette gjerne en gave (typisk rødvin eller konjakk) eller et måltid (snitter, pizza, eller lignende). Holdes festen i tide henges det til takk opp flagg eller en blomsterkrans på et synlig sted, vanligvis i mønsåsen på saltak, ellers i et hjørne av flattaksbygg. Dersom dette ikke gjøres innen en uke etter kransen/busken er reist, vanker det i stedet en fillemann eller mønsåskall. «Fillemann» er en tradisjon i byggebransjen som består i at håndverkere henger opp en dukke på nybygget når byggherren ikke har sørget for at det blir avholdt kranselag innen en uke etter at bygget har kommet under tak.

Tradisjonen har røtter som lar seg spore tilbake til Sentral-Europa omkring 1400-tallet, men er forskjellig fra land til land. I Polen heises en pyntet eviggrønn busk opp sammen med siste taksperre eller toppelement, mens danskene bruker tre kranser i sperrene.


== Referanser ==


== Kilder ==
(no) Kranselag i Store norske leksikon


== Eksterne lenker ==
 (en) Topping out – kategori av bilder, video eller lyd på Commons
Telegrafbukta

Telegrafbukta er en strand og et populært parkområde på sørvestspissen av Tromsøya i Tromsø. Stedet er ironisk omtalt som «Tromsøs Gran Canaria». På sommeren kan stranden av og til skilte med tosifret badetemperatur. Parken ligger i nærheten av Tromsø Museum.
Telegrafbukta er også åsted for den årlige Buktafestivalen, en av Nord-Norges mest populære musikkfestivaler. Musikkfestivalens 16 000 besøkende fører til en viss slitasje på naturen i området, noe som har ført til debatt om musikkfestivalen bør flyttes.
I tillegg er det tradisjon at russen har offentlig festing fra 1.-16. mai i forbindelse med russetiden.


== Galleri ==

		
		
		


== Referanser ==


== Eksterne lenker ==
Tromsø kommunes presentasjonsside
Buktafestivalen